  Наталья Тетерина Ижкар лы матысь Пирог шур вамен тупатъяськись выжез 15-тӥ шуркынмонэ усьтозы. Кызьы шуизы ивортодэтъя «Удмуртия» агентстволы Федерал автомобиль сюресъёсъя «Прикамье» управлениын, 30-тӥ коньывуонэ объектэ ужась ӧри вуылӥз но куд-ог шекъёсты тупатыны косӥз. «Нырысь ик ужась, собере ужъёсты кутӥсь ӧри. Вань тырмымтэос тупатӥсько, кык арня котыр. Берпуметӥ нунал пуктӥзы – 15-тӥ шуркынмон», — шуиз «Прикамье» управлениысь ӧнерчи. Выжлэсь балкаоссэ юнматыны, ярдурысь пыкъетъёсты тупатыны, гидроизоляция лэсьтыны но асфальтобетон шобретсэ воштыны кулэ вал. Озьы ик пыдын ветлон люкетсэ паськытатыны, кенертонэз но тубат кутӥськонъёсты воштыны чакламын. Пусъём, тупатъян ужъёс дыръя выж вамен одӥг чуретӥ гинэ ветлон радъямын но светофор пуктэмын вал. Тодэ вайытом, Удмуртиысь федерал сюресъёсын 2018-тӥ арын ваньзэ укмыс выжъёсты выльдыны чакламын. Федерал коньдэт та ужпумъёслы 322 миллион манет висъяз. Тегъёс: Авто Ижкар Удмуртия сюресъёс  